Eelnõu EÜ-EFTA Ühiskomitee "ühistransiidi" otsus nr 1/2005 millega muudetakse 20. mai 1987. aasta ühistransiidiprotseduuri konventsiooni - Ühenduse ühise seisukoha eelnõu /* SEK/2004/1723 lõplik */





Brüssel 5.1.2005 SEK(2004) 1723 lõplik Eelnõu EÜ-EFTA ÜHISKOMITEE "ÜHISTRANSIIDI" OTSUS nr 1/2005 millega muudetakse 20. mai 1987. aasta ühistransiidiprotseduuri konventsiooni - Ühenduse ühise seisukoha eelnõu -(komisjoni esitatud) SELETUSKIRI 20. mai 1987. aasta ühistransiidiprotseduuri konventsioonis[1] kehtestatakse meetmed ja formaalsused, mis aitavad kaasa kaupade liikumisele EÜ ja EFTA riikide vahel. Märgiti, et maanteesõidukitega transporditavate konteinervedude puhul on transiidideklaratsiooni täitmise formaalsused liiga jäigad ning ei vasta tiheda liiklusega konteineriterminalide äritavadele. Seetõttu tuleks transiidideklaratsiooni andmete sisestamisel lubada teatavat paindlikkust, kui tagatakse sisestatud andmete nõuetekohasus. Sellist paindlikkust lubatakse vaid pädevatele asutustele maanteesõidukitega transporditavate konteinervedude puhul. Seda küsimust käsitletakse EÜ-EFTA ühistransiidi ühiskomitee otsuse eelnõus nr 1/2005. EÜ-EFTA ühistransiidi töörühm on esitanud oma pooldava arvamuse käesoleva otsuse eelnõu kohta. Käesolev otsuse eelnõu esitatakse nõukogule ühise seisukoha kujundamiseks, et tagada eelnõu lõplik vastuvõtmine EÜ-EFTA ühiskomitee “Ühistransiit” poolt kirjaliku menetluse teel. Eelnõu EÜ-EFTA ÜHISKOMITEE "ÜHISTRANSIIDI" OTSUS nr 1/2005 millega muudetakse 20. mai 1987. aasta ühistransiidiprotseduuri konventsiooni ÜHISKOMITEE, võttes arvesse 20. mai 1987. aasta ühistransiidiprotseduuri konventsiooni,[2] eriti selle artikli 15 lõike 3 punkti a, ning arvestades järgmist: (1) Kauba lähetamisel kasutatava transpordivahendi andmed ja riikkondsus on kohustuslik teave, mis tuleb kanda transiidideklaratsiooni lahtrisse 18. (2) Tiheda liiklusega konteineriterminalides võib juhtuda, et transiidiformaalsuste täitmise ajal pole veel teada, millist veokit maanteetranspordiks kasutatakse. Sellest olenemata on võimalik näidata deklareeritavate kaupade mahuti andmed, mis on deklaratsiooni lahtris 31 juba märgitud. (3) Kõnealuste asjaolude tõttu ja arvestades, et kaupu saab eespool kirjeldatud viisil kontrollida, tuleks võimaldada asjakohast paindlikkust, lubades jätta täitmata transiidideklaratsiooni lahtri 18, kui on võimalik tagada, et nõuetekohased andmed kantakse asjakohasesse lahtrisse hiljem. (4) Seepärast tuleks konventsiooni vastavalt muuta, ON TEINUD JÄRGMISE OTSUSE: Artikkel 1 20. mai 1987. aasta ühise transiidiprotseduuri konventsiooni lisa A7 muudetakse vastavalt käesoleva otsuse lisale. Artikkel 2 Käesolev otsus jõustub selle vastuvõtmise päeval. Käesolevat otsust kohaldatakse alates […] ………………………………….. [koht] Ühiskomitee nimel esimees LISA 20. mai 1987. aasta ühise transiidiprotseduuri konventsiooni lisa A7 II jaotise punktis I lisatakse lahtri 18 selgitavasse märkusesse teine lõik: Kui kaupu veetakse maanteesõidukitega transporditavates mahutites, võivad pädevad asutused lubada printsipaalil jätta käesolev lahter tühjaks, kui lähtepunktis ei ole transiidideklaratsiooni kinnitamisel logistilistel põhjustel võimalik esitada transpordivahendi tunnusandmeid ja riikkondsust ning kui lepinguosalised saavad tagada, et nõuetekohane teave transpordivahendi kohta kantakse hiljem lahtrisse 55. [1] EÜT L 226, 13.8.1987, lk 2. Konventsiooni on viimati muudetud otsusega nr 2/2002 (EÜT L 4, 9.1.2003, lk 18). [2] EÜT L 226, 13.8.1987, lk 2. Konventsiooni on viimati muudetud otsusega nr 2/2002 (EÜT L 4, 9.1.2003, lk 18).